

**Тұрғын үй сертификаттарының мөлшерін және алушылар санатының тізбесін айқындау туралы**

Қарағанды облысы Теміртау қалалық мәслихатының 2021 жылғы 10 тамыздағы № 8/4 шешімі. Қазақстан Республикасының Әділет министрлігінде 2021 жылғы 20 тамызда № 24050 болып тіркелді.

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабының 2-9-тармағына, Қазақстан Республикасының "Тұрғын үй қатынастары туралы" Заңының 14-1-бабының 2-тармағына сәйкес, Теміртау қалалық мәслихаты ШЕШТІ:

      1. Тұрғын үй сертификаттарының көлемін анықтау:

      1) әлеуметтік көмек ретінде бастапқы жарна сомасының 90% мөлшерінде, бірақ әр алушыға 1,5 (бір миллион бес жүз мың) теңгеден артық емес;

      2) бюджеттік кредит түрінде әлеуметтік қолдау ретінде бастапқы жарна сомасының 90% мөлшерінде, бірақ әр алушыға 1,5 (бір миллион бес жүз мың) теңгеден артық емес.

      2. Тұрғын үй сертификаттарын алушылар санатының тізбесі:

      1) бірінші және екінші топтардағы мүгедектігі бар адамдар;

      2) мүгедектігі бар балалары бар немесе оларды тәрбиелеушi отбасылар;

      3) басқа мемлекеттердің аумағындағы ұрыс қимылдарының ардагерлері;

      4) толық емес отбасылар;

      5) қандастар.

      Ескерту. 2-тармақ жаңа редакцияда - Қарағанды облысы Теміртау қалалық мәслихатының 30.06.2023 № 6/6 (оның алғаш ресми жарияланған күннен кейін күнтізбелік он күн өткен соң қолданысқа енгізіледі) шешімімен.

      3. Осы шешім оның алғаш ресми жарияланған күннен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Мәслихат хатшысының м.а.* | *М. Коновалов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК